Марко Ганчев
Тон за пролетна песен

chitanka.info

Нека чичо да не пей,

нека вуйчо да не пей,

вече пее чичопей!

Пролет е на двора, хей!

Пее по пътя талига:

„Хайде на нива,

хайде на нива!“.

Пее от клона авлига:

„Калино Керо,

свари ли коприва?“.

Гука на стряхата

гугусчук:

„Гугусчук, гугусчук

на Русчук“.

Пее птица,

пее клон,

пее телефонна жица

като камертон.

Имаме за песен тон…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.